Kuigi üks kahest Kuldgloobuse nominatsioonist tuli "Vendadele" parima muusikapala eest, räägib muusikast palju valjemini vaikus. Tihti tekib filmides hetki, kus vaikus tundub ebamugavana ja see jätab filmi süžee seisma. "Vendades" on vaikusel palju kandvam roll: see tekitab küll samasuguse ebamugavuse nagu kehvadeski filmides, kuid igavuse asemel julgustab vaatajat mõtlema. Filmihuvilised on  taustamuusikaga nii harjunud, et selle järsk puudumine sunnib neid süvenema.